(1839) Dese bruloft was te Parijs ghehouden , ende daer quam den grave Philips niemare , hoe dat de Zeelanders ende de Normans gheroeft hadden de vlaemsche scepen , ende veele Vlaminghen ghevanghen , ende hieromme de grave Philips vergaderde een groet heere ende nam met hem sinen broeder den grave van Boenen , ende quamen alsoe in Normandyen , op den zeecant , ende hy verlossede aldaer de Vlaminghen , die ghevanghen waren , ende ghecreech hare scepen , die gheroeft waren , ende men gaf elken sijn schip , met den goede wedre .Ende Philips van Elzaten riedt al der zieecant van Normandyen dore , ende verbarrende haer schepen , ende haer dorpen , ende hy vinc veele schipheeren , ende brochtse ghevanghen in Vlaenderen .In dese reyse wart Matheus , de grave van Boenen ghequetst , voor Herfleur , soe dat hy corts daer naer starf .